**ELŐTERJESZTÉS**

**Tiszavasvári Város Önkormányzata Képviselő-testületének**

**2022. szeptember 29-án tartandó rendes ülésére**

Az előterjesztés tárgya: **a Rojkó-Med Kft.-vel a járóbeteg szakellátás biztosítása érdekében kötött bérleti szerződés módosítása**

Melléklet:

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/1830/2022.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.22. pont |
|  |  |

Az ülésre meghívni javasolt szervek, személyek:

|  |  |
| --- | --- |
| dr. Rojkó Lászlóné a Rojkó-Med Kft. ügyvezetője | drrojkolaszlone@gmail.com |
|  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2022. szeptember 19.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**-A Képviselő-testülethez-**

**A Rojkó-Med Kft.-vel a járóbeteg szakellátás biztosítására kötött bérleti szerződés módosításáról**

**Tisztelt Képviselő-testület!**

A Rojkó-Med Kft-től megkeresés érkezett az általa bérelt Tiszavasvári, Vasvári Pál u. 6. szám alatt lévő ingatlannal kapcsolatban, melyben leírja, hogy az elmúlt évben a szakrendelések átköltöztek a Kabay u. 21. szám alá, kivétel a röntgendiagnosztika. A Kabay János útra történő költözést követően a Kft. az épületnek csak egy kisebb részét használja. Emiatt okszerű és indokolt a bérleti díj csökkentése.

Tájékoztatom a Képviselő-testületet, hogy a Vasvári Pál u. 6. szám alatti ingatlan jelenleg a Rojkó-Med Kft. használatában van, tekintettel arra, hogy heti 8 szakorvosi órában a röntgen szakrendelés működik.

Az önkormányzat egy bérleti szerződés keretében biztosította a Rojkó-Med Kft. részére a járóbeteg feladatellátáshoz szükséges ingatlanokat (Vasvári Pál u. 6. szám, Kabay János u. 21-23. számú ingatlanok bérleti szerződésben meghatározott része) havi 150.000,-Ft+áfa bérleti díjért.

A Rojkó-Med Kft. kérelmét, melyben a Vasvári Pál u. 6. szám alatti ingatlanon általa használt helyiségeknek megfelelően kéri a bérleti szerződés módosítását támogatom. Az egyeztetés alapján megállapításra került, hogy a 224m2 nagyságú ingatlanból 113m2-t használ jelenleg a Rojkó-Med Kft. a röntgen feladatellátás céljából, így ennek megfelelően módosul a bérleti szerződés. A Rojkó-Med Kft. által használt helyisége megnevezései: szélfogó, váró, röntgen, archívum, sötétkamra, 2 db öltöző, kapcsoló, 3 db Wc helyiség, pissoir, takarító, női előtér, összesen 113m2.

Fentiek alapján a bérbe adott ingatlanok nagyságának csökkentéséből kifolyólag a bérleti díj összegét 150.000,-Ft+áfa/hó összegről 125.000,-Ft+áfa/hó összegre javaslom módosítani 2022. október 1. napjával.

Kérem a Tisztelt Képviselő-testületet, hogy az előterjesztés megtárgyalását követően hozza meg döntését!

Tiszavasvári, 2022. szeptember 19.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**……/2022. (IX.29.) Kt. számú**

**határozata**

**A Rojkó-Med Kft.-vel a járóbeteg szakellátás biztosítására kötött bérleti szerződés módosításáról**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX tv. 107.§-ában kapott felhatalmazás alapján az alábbi döntést hozza:

1. Módosítja és jelen határozat 1. melléklete szerinti tartalommal elfogadja Tiszavasvári Város Polgármesterének 164/2021. polgármesteri határozatával jóváhagyott a **járóbeteg szakorvosi feladatellátáshoz szükséges helyiségek használatára vonatkozó bérleti szerződést.**

Határidő: azonnal Felelős: Szőke Zoltán polgármester

…/2022.(IX.29.) Kt. sz. határozat 1. melléklete

**BÉRLETI SZERZŐDÉST MÓDOSÍTÓ OKIRAT**

**1. sz. módosítás**

Mely létrejött **Tiszavasvári Város Önkormányzata** (székhelye: 4440 Tiszavasvári, Városháza tér 4., képviseli: **Szőke Zoltán** polgármester, a továbbiakban: **bérbeadó)**, valamint a

**dr. Malinák Gyula egyéni vállalkozó felnőtt háziorvos** (született: Sály, 1946. június 6., an.: Pisák Julianna, székhelye: 4440 Tiszavasvári, Kossuth u. 8., adószáma: 51805731-1-35, nyilvántartási száma:31156) között a követezők szerint:

**1.Előzmények**

Tiszavasvári Város Önkormányzata és a Rojkó-Med Tanácsadó és Szolgáltató Kft. között Tiszavasvári Város Polgármesterének 164/2021. számú határozata alapján a járóbeteg ellátás szakorvosi és fogászati röntgen nem szakorvosi ellátásainak közbeszerzésére kiírt közbeszerzési eljárás érvényes és eredményes lefolytatását követően, 5 éves határozott időtartamra szóló bérleti szerződés jött létre a feladatellátás helyszínéül szolgáló ingatlanok (4440 Tiszavasvári, Vasvári Pál u. 6., Kabay János u. 21. és Kabay János u. 23.) bérletére vonatkozóan.

**2. A szerződés tárgya**

Bérbeadó és Bérlő megállapodnak, hogy - Tiszavasvári Város Polgármesterének 164/2021. számú határozatával elfogadott, a Tiszavasvári járóbeteg ellátás szakorvosi feladatainak biztosítására szolgáló ingatlanok bérletére kötött **bérleti szerződés 1. pont a) alpontját és 5.1. pontját közös megegyezéssel** **2022. október 1. napjával** az alábbiak szerint módosítják:

**„A Szerződés tárgya, időtartama**

1. Bérbeadó bérbe adja, Bérlő bérbe veszi a Tiszavasvári Város Önkormányzata tulajdonában álló alábbi egészségügyi feladatellátást szolgáló ingatlan és ingó vagyontárgyakat:

a) Járóbeteg Szakrendelő - tiszavasvári **1679/2/A/1** **hrsz-ú**, valóságban a **Tiszavasvári, Vasvári Pál u. 6.** szám alatti, 224 m2 nagyságú, rendelő művelési ágú ingatlannak jelen szerződés mellékletét képező helyszínrajzon sraffozott helyiségei.”

„5.1. Bérlő **a bérlemény használata után havonta 125.000,-Ft + ÁFA** **bérleti díjat köteles fizetni**, a Bérbeadó által kiállított számla alapján, átutalással Tiszavasvári Város Önkormányzata 11744144-15404761 számú költségvetési elszámolási számlájára, minden tárgyhó 10. napjáig. **A bérleti díj nem tartalmazza az alapszerződés 7. pontjában foglalt egyéb költségeket.”**

**3.** Felek rögzítik, hogy a bérleti szerződés jelen módosítással nem érintett pontjai változatlan tartalommal továbbra is érvényben és hatályban maradnak.

**4.** Jelen szerződést Tiszavasvári Város Önkormányzata Képviselő-testülete …./2022. (…) Kt.számú határozatával hagyta jóvá.

**5.** Szerződő felek jelen szerződést, mint akaratukkal mindenben megegyezőt jóváhagyólag aláírják.

**6.** Jelen szerződés a felek által történő aláírásának napján lép hatályba.

Tiszavasvári, 2022. ……………………..

…………………………………………… ……... ……………………………………

**Tiszavasvári Város Önkormányzata Rojkó-Med Tanácsadó és Szolgáltató Kft.**

**képviseletében képviseletében**

**Szőke Zoltán polgármester dr. Rojkó Lászlóné ügyvezető**

Bérleti szerződést módosító okirat melléklete

