**ELŐTERJESZTÉS**

**Tiszavasvári Város Önkormányzata**

**Képviselő-testülete**

**2022. szeptember 29-én**

**tartandó rendes ülésére**

Az előterjesztés tárgya:

**Csiszár István 0289/2 helyrajzi számú önkormányzati ingatlanon történő átjárásra vonatkozó kérelme**

A napirend előterjesztője (előadó): Szőke Zoltán polgármester

Az előterjesztést készítette (témafelelős): Gulyásné Gáll Anita

Az előterjesztés iktatószáma: TPH/8058-1/2022.

Az ülésre meghívni javasolt szervek, személyek: -

Az előterjesztést véleményező bizottságok a hatáskör megjelölésével:

|  |  |
| --- | --- |
| Pénzügyi és Ügyrendi Bizottság | SZMSZ 4. melléklet 1.10. pontja |

Melléklet: -

Tiszavasvári, 2022. szeptember 20.

Gulyásné Gáll Anita

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gulyásné Gáll Anita

### ELŐTERJESZTÉS

**- a Képviselő-testülethez -**

**Csiszár István 0289/2 helyrajzi számú önkormányzati ingatlanon történő átjárásra vonatkozó kérelméről**

**Tisztelt Képviselő-testület!**

Csiszár István 4080 Hajdúnánás, Báthori u. 36. sz. alatti lakos, mint a tiszavasvári külterület 0289/27 helyrajzi szám alatti ingatlan tulajdonosa azzal a kérelemmel fordult az Önkormányzathoz, hogy **engedélyezze részére azt, hogy a tiszavasvári 0289/2 helyrajzi számú önkormányzati ingatlanon keresztül közelíthesse meg a tulajdonában lévő ingatlant**.

Kérelmét az alábbiakkal indokolta:

A kérelmező a korábbi években a tulajdonát képező 0289/27 hrsz-ú ingatlanra egy magánszemély tulajdonában lévő, 0290 hrsz-ú, „legelő, kivett saját használatú út” megnevezésű ingatlan „út” részéről tudott bejutni, azonban ezen ingatlan tulajdonosa – nézeteltéréseik miatt - egy ideje betongerendákkal zárta el a 0289/27 hrsz-ú ingatlan 0290 hrsz-ú út felőli oldalát.

Tekintettel arra, hogy Csiszár István földterülete nincs összekötve más megfelelő közúttal, vagy magánúttal, ezért nem tudja azt útról megközelíteni. Emiatt a magánszeméllyel szemben már kezdeményezett birtokvédelmi eljárást Tiszavasvári Város Jegyzőjénél.

Tájékoztatom a Képviselő-testületet arról, hogy a kérelemben szereplő önkormányzati **0289/2 hrsz-ú ingatlan nem „út” megnevezésű, hanem „kivett vízmű”**. A valóságban az ingatlanon található a termálkút, valamint annak megközelíthetőségéhez szükséges, útként funkcionáló földnyúlvány.

**Csiszár István a fent leírt akadályoztatása miatt egy ideje – az Önkormányzat engedélye nélkül - ezen önkormányzati területről közelíti meg a földterületét.**

Javaslom a Képviselő-testületnek, hogy **ne engedélyezze Csiszár István részére az önkormányzati 0289/2 hrsz-ú ingatlanon történő átjárást** az alábbiak miatt:

* A magánszemély tulajdonában álló tiszavasvári 0290 helyrajzi számú ingatlan részét képező „saját használatú út” összeköttetésben áll a kérelmező ingatlanával, az csak erről az útról közelíthető meg.
* Az önkormányzati 0289/2 helyrajzi szám alatti ingatlan nem „út” megnevezésű, illetve az ingatlannak nincs „út” megnevezésű alrészlete.
* Amennyiben a Képviselő-testület hozzájárul az ingatlanon történő átjáráshoz, úgy átjárási szolgalmi jog alakul ki, mely jog az ingatlanra vonatkozóan terhet jelent, ami egy esetleges pályázat esetén kedvezőtlen hatással lenne.

Kérem a Képviselő-testületet, hogy hozza meg döntését Csiszár István kérelmével kapcsolatban.

Tiszavasvári, 2022. szeptember 20.

##### Szőke Zoltán

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testületÉNEK**

**..../2022. (….) Kt. számú**

**határozata**

**Csiszár István 0289/2 helyrajzi számú önkormányzati ingatlanon történő átjárásra vonatkozó kérelméről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület **nem támogatja** **Csiszár István** 4080 Hajdúnánás, Báthori u. 36. sz. alatti lakos **kérelmét, nem engedélyezi részére az önkormányzati 0289/2 hrsz-ú ingatlanon történő átjárást** az alábbiak miatt:

* A magánszemély tulajdonában álló tiszavasvári 0290 helyrajzi számú ingatlan részét képező „saját használatú út” közvetlen kapcsolatban áll a kérelmező tulajdonában lévő tiszavasvári 0289/27 helyrajzi számú ingatlannal, az csak erről a „saját használatú útról” közelíthető meg.
* Az önkormányzati 0289/2 helyrajzi szám alatti ingatlan nem „út” megnevezésű, illetve az ingatlannak nincs „út” megnevezésű alrészlete.
* Átjárási szolgalmi jog engedélyezése esetén, ezen jog az ingatlanra vonatkozóan terhet jelent, ami egy esetleges pályázat esetén kedvezőtlen hatással lenne.

2. A Képviselő-testület felkéri a polgármestert, hogy tájékoztassa Csiszár Istvánt a Képviselő-testület döntéséről.

Határidő: azonnal Felelős: Szőke Zoltán polgármester